CELEX: 62018CA0235
Language: hu
Date: 2019-05-15 00:00:00
Title: C-235/18. sz. ügy: A Bíróság (nyolcadik tanács) 2019. május 15-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) — Vega International Car Transport and Logistic — Trading GmbH kontra Dyrektor Izby Skarbowej w Warszawie (Előzetes döntéshozatal — Adózás — Hozzáadottérték-adó (héa) — 2006/112/EK irányelv — A 135. cikk (1) bekezdésének b) pontja — Termékértékesítés — Egyéb tevékenységekre nyújtott adómentesség — Hitelnyújtás és-közvetítés — Üzemanyagkártyák)

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/14
            
         
      A Bíróság (nyolcadik tanács) 2019. május 15-i ítélete (a Naczelny Sąd Administracyjny [Lengyelország] előzetes döntéshozatal iránti kérelme) — Vega International Car Transport and Logistic — Trading GmbH kontra Dyrektor Izby Skarbowej w Warszawie
      (C-235/18. sz. ügy) (1)
      
      (Előzetes döntéshozatal - Adózás - Hozzáadottérték-adó (héa) - 2006/112/EK irányelv - A 135. cikk (1) bekezdésének b) pontja - Termékértékesítés - Egyéb tevékenységekre nyújtott adómentesség - Hitelnyújtás és-közvetítés - Üzemanyagkártyák)
      (2019/C 255/17)
      Az eljárás nyelve: lengyel
      
         A kérdést előterjesztő bíróság
      
      Naczelny Sąd Administracyjny
      
         Az alapeljárás felei
      
      
         Felperes: Vega International Car Transport and Logistic — Trading GmbH
      
         Alperes: Dyrektor Izby Skarbowej w Warszawie
      
         Rendelkező rész
      
      A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 135. cikke (1) bekezdésének b) pontját úgy kell értelmezni, hogy olyan körülmények között, mint amilyenekről az alapügyben szó van, az e rendelkezés szerinti hozzáadottértékadó-mentes hitelnyújtásra irányuló szolgáltatásnak minősül az olyan üzemanyagkártyáknak valamely anyavállalat által a leányvállalatai számára történő rendelkezésre bocsátása, amelyek azon járművek üzemanyag-feltöltését teszik lehetővé, amelyek szállítását a leányvállalatok biztosítják.
      
         (1)  HL C 231., 2018.7.2